                                     Z A P I S NI K  

Sa  8.sjednice Općinskog vijeća Općine Brestovac koja je održana 23. ožujka 2018. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Siniša Dragaš (HDZ), Drago Stojčević (Koalicija SDP,HSS,HSU,HL), Ivan Đurčević (HDZ) i Marija Končar-Grgić (Koalicija SDP,HSS,HSU,HL), Slavko Lončarević (Koalicija SDP,HSS,HSU,HL),Ivan Kovačević (HDZ), Josip Pavić (HDZ), Domagoj Stojaković (HDZ) i Darko Markanjević (HDZ).
Ostali nazočni: Zdravko Mandić, općinski načelnik i Jozo Buće, zamjenik općinskog načelnika.

Predstavnik medija, novinar Zdravko Tadić

Zapisničarka: Marija Barunović 

Utvrđeno je da je prisutno 14 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:
· Usvajanje zapisnika s prethodne sjednice Općinskog vijeća

1. Prijedlog Statuta Općine Brestovac
2. Prijedlog Odluke o povjeravanju komunalnih poslova-opskrba električnom energijom
3. Prijedlog Odluke o povjeravanju komunalnih poslova –održavanje nerazvrstanih cesta
4. Izvješće  o izvršenju Plana gospodarenja otpadom za 2017.g.
5. Polugodišnje Izvješće o radu općinskog načelnika za VI-XII 2017.g.
Ovako predloženi dnevni red jednoglasno je usvojen  (14 za) te se prešlo na rad po utvrđenim točkama dnevnog reda
-Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa sedme sjednice Općinskog vijeća Općine Brestovac donesena je slijedeća 
ODLUKA: Usvaja se zapisnik sa sedme Općinskog vijeća Općine Brestovac koja je održana 26. siječnja 2018. godine

TOČKA 1. Prijedlog Statuta Općine Brestovac
Obrazloženje prijedloga novog Statuta Općine Brestovac podnosi općinski načelnik. Ukratko notira da na osnovu (članka 8.) Zakona o lokalnoj i područnoj samoupravi
 je nužno uskladiti svoje akte u vremenskom roku od 6 mjeseci.
Prijedlog novog statuta je gotovo identičan starom statutu, novost je jedino neposredno sudjelovanje građana u odlučivanju odnosno referendum., dodao je općinski načelnik.Za raspravu se javio Slavko Lončarević tražio  je informaciju o vremenskom roku za izbor vijeća u mjesnim odborima. Cijeli postupak kandidiranja i izbor VMO ukratko je pojasnio općinski načelnik. Zatim je ova točka dnevnog reda dana je na glasovanje, te  jednoglasno usvojen Statut Općine Brestovac (14 za ) u predloženom pismenom obliku.  
TOČKA 2. Prijedlog Odluke o povjeravanju komunalnih poslova-opskrba električnom energijom
Ovom Odlukom predlaže  se povjeravanje obavljanja djelatnosti opskrbe električnom energijom  za javnu rasvjetu na području općine Brestovac za period od godinu dana, ponuditelju RWE Energija d.o.o iz Zagreba., rekao je općinski načelnik.

Zatim je otvorena rasprava, a kako u raspravi nije nitko sudjelovao Općinsko vijeće je glasovanjem, jednoglasno (14 za) usvojilo Odluku o povjeravanju komunalnih poslova-opskrba električnom energijom RWE Energiji d.o.o iz Zagreba u predloženom pismenom obliku. 
TOČKA 3.Prijedlog Odluke o povjeravanju komunalnih poslova-održavanje nerazvrstanih cesta
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko pojasni prijedlog Odluke o povjeravanju komunalnih poslova –održavanje nerazvrstanih cesta.
Općinski načelnik ukratko izlaže postupak jednostavne nabave i odabira najpovoljnije ponude po kriteriju najniža cijena te predlaže Općinskom vijeću da istu odluku usvoje. Odluka je dana je usvajanje, te je jednoglasno usvojena (14 za) u predloženom pismenom obliku.  
TOČKA 4. Izvješće o izvršenju gospodarenja otpadom za 2017.godinu

Predsjednik Općinskog vijeća Tomo Vrhovac daje riječ općinskom načelniku da ukratko obrazloži Izvješće o izvršenju gospodarenja otpadom za 2017.godinu.

Općinski načelnik ukratko notira zakonodavni okvir i obveze te iznosi podatke o organiziranom odvozu komunalnog i neopasnog proizvodnog otpada  temeljem dobivenih podataka od komunalnog poduzeća Komunalac iz Požege, ujedno iznosi podatke o odvojenom sakupljanju korisnog otpada za dio općine, te iznosi plan za gradnju građevina u gospodarenju otpadom kao i visinu sredstava za provedbu mjera te ostale troškove. Iz svega navedenog je vidljivo da Općina Brestovac poduzima mjere kako bi se smanjila količina miješanog komunalnog otpada  te kako bi se što  više otpada odvojilo i recikliralo. Za tu svrhu uvedene su određene mjere kao npr. Dodjela kompostera ,zeleni otoci, edukacija stanovništa radi podizanja svijesti o aktivnoj i jednakoj ulozi svakog pojedinca, dodao je općinski načelnik. Zatim je otvorena rasprava. U raspravi sudjelovali: Drago Stoječević i Slavko Lončarević, pitanjima za uključenje i ostalih sela za odvajanje komunalnog otpada te postavljanja zelenih otoka. Općinski načelnik je objasnio proceduru nabavke kanti za odvajanje otpada a onda su zeleni otoci suvišni jer će svako domaćinstvo nastojati razvrstati otpad po kantama, sad su dobivene samo vreće za papir i staklo te plastiku. 
Općinsko vijeće je jednoglasno s četrnaest (14 za) usvojilo Izvješće o izvršenju gospodarenja otpadom za 2017.godinu u predloženom pismenom obliku.
TOČKA 5. Polugodišnje Izvješće o radu načelnika za VI do XII 2017.godine  

Prema Statutu Općine Brestovac a u skladu s zakonskim obvezama, načelnik je obvezan dva puta godišnje podnijeti Općinskom vijeću izvješće o svom radu. 

Sukladno ovlaštenjima iz Statuta, Općinskom vijeću podnošeni su prijedlozi općih akata vezanih za proračun općine i komunalne djelatnosti kao i godišnji programi održavanja i gradnje objekata i uređaja komunalne infrastrukture te ostali akti. U izvještajnom razdoblju izvršeni su radovi i aktivnosti vezane za provedbu geodetske izmjere za naselja Jaguplije i Skenderovci, te potpisan ugovor o javnim uslugama obavljanja geodetsko-katastarskih poslova u svrhu izrade katastra za k.o. Daranovce i k.o.Zakorenje. Također su izvršeni radovi i aktivnosti za priključenje zgrade općine na kanalizacijsku mrežu, izvršena je sanacija mosta na rijeci Orljavi na NC Orljavac-Podsreće, izmijenjene su svjetiljke javne rasvjete  (LED rasvjete ) u Požeškoj ulici u Brestovcu te izgrađena javna rasvjeta  u naselju Pasikovci. Također su prijavljeni slijedeći projekti Ministarstvu regionalnog razvoja i to: Izgradnja pješačke i biciklističke staze uz državnu cestu i rekonstrukcija nerazvrstane ceste (DC38) Orljavac-Podsreće –Milivojevci. U izvještajnom razdoblju odobreni su slijedeći programi i projekti: Zajedno  možemo više (program pomoć u kući starijim osobama) te projekt : U projekt se uključi i prijevoz naruči. Plan projekta je osigurati besplatnu tjednu uslugu prijevoza starijim osobama od 65 godina s područja općine, i treći program javnog rada gdje su zaposlene 4 osobe na 6 mjeseci na poslovima čišćenja drveća i niskog raslinja, održavanju poljskih puteva, čišćena kanala., dodao je općinski načelnik.
Zatim je otvorena rasprava. U raspravi sudjelovao vijećnik Slavko Lončarević, pitanjem dokle se stiglo s biciklističkom stazom. Odgovorio je općinski načelnik da je još na čekanju.
Zatim je općinski načelnik dao informaciju da je projekat adaptacije vatrogasnog doma u Brestovcu kojeg smo kandidirali u programu mjera 7.4.1.ruralnog razvoja rangiran na 44 mjestu od 102 projekta koja bi trebala proći, no o tome će još biti riječi u narednom izvještajnom razdoblju. Vijećnik Jozo Ilić je imao samo riječi hvale za navedeni projekat i ujedno ukazao na važnost i potrebu vatrogasnog doma za cijelu općinu bilo da je riječ o udrugama , folkloru ili svečanim događanjima jer svima nama treba takav objekt, dodao je.
Općinsko vijeće je jednoglasno s četrnaest (14) za donijelo Zaključak o prihvaćanju Polugodišnjeg izvješća o radu načelnika Općine Brestovac za razdoblje srpanj-prosinac 2017.godine u predloženom pismenom obliku.
Ovim je dnevni red iscrpljen, te je sjednica zaključena u 18,35 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
